มวยคู่เดิม..เวทีใหม่
ศึกชิงงาน “พัฒนาสนามบินอู่ตะเภาและเมืองการบินภาคตะวันออก” เริ่มต้นขึ้นแล้ว! ไฮไลต์อยู่ที่มวยคู่เอกระหว่าง “ซีพีกับพันธมิตร” และ “บีทีเอสกับพันธมิตร” เพียงแค่เปลี่ยนเวทีใหม่ แม้ว่าศึกในเวทีเก่า “ซีพีและพันธมิตร” ดูคะแนนจะนำโด่ง แต่หลายฝ่ายกำลังจับจ้องหน้าจอวีเออาร์ (VAR) กันอยู่ว่าจะมี “แพ้ฟาวล์” หรือไม่.!!
21 มี.ค. 2562

สำนักข่าวรัชดา
ศึกชิงงาน “พัฒนาสนามบินอู่ตะเภาและเมืองการบินภาคตะวันออก” เริ่มต้นขึ้นแล้ว! ไฮไลต์อยู่ที่มวยคู่เอกระหว่าง “ซีพีกับพันธมิตร” และ “บีทีเอสกับพันธมิตร” เพียงแค่เปลี่ยนเวทีใหม่ แม้ว่าศึกในเวทีเก่า “ซีพีและพันธมิตร” ดูคะแนนจะนำโด่ง แต่หลายฝ่ายกำลังจับจ้องหน้าจอวีเออาร์ (VAR) กันอยู่ว่าจะมี “แพ้ฟาวล์” หรือไม่.!!
โครงการพัฒนาสนามบินอู่ตะเภาและเมืองการบินภาคตะวันออก (EEC) มีมูลค่า 290,000 ล้านบาท บนพื้นที่ 6,500 ไร่ มีกองทัพเรือเป็นเจ้าภาพ รูปแบบเป็นการร่วมทุนกับเอกชน (PPP) ประเภท net cost (แบ่งผลประโยชน์) ระยะเวลา 50 ปี แยกเป็นก่อสร้าง 3 ปี และบริหารซ่อมบำรุง 47 ปี โดยรัฐลงทุนงานโยธา รันเวย์ที่ 2 ประมาณ 10,000 ล้านบาท และหอบังคับการบิน แห่งที่ 2 ประมาณ 5,000 ล้านบาท
ส่วนเอกชนลงทุน 5 โครงการ คือ 1) อาคารผู้โดยสารแห่งที่ 3 รองรับผู้โดยสารสูงสุด 60 ล้านคนต่อปี 2) ศูนย์การขนส่งภาคพื้นดินสร้างลานจอดรถและมีสถานีรถไฟความเร็วสูงด้วย ผู้ชนะต้องประสานงานกับผู้ชนะรถไฟความเร็วสูงเชื่อม 3 สนามบิน 3) ศูนย์ธุรกิจการค้า 4) เขตประกอบการค้าเสรี 5) ศูนย์ธุรกิจขนส่งสินค้าทางอากาศและโลจิสติกส์
การเปิดรับข้อเสนอจากเอกชนวานนี้ (21 มี.ค.) มีเอกชน 3 กลุ่มร่วมชิงเค้กก้อนนี้ เริ่มด้วย “กลุ่มซีพีและพันธมิตร” นำโดยเครือซีพี (CP) บริษัท ช.การช่าง จำกัด (มหาชน) หรือ CK บริษัท อิตาเลียนไทย ดีเวล๊อปเมนท์ จำกัด (มหาชน) หรือ ITD บริษัท บี.กริม.จอยน์ เว็นเจอร์ โฮลดิ้ง จำกัด (ในเครือ BGRIM) และ Fraport AG Frankfurt Airport Services Worldwide จากเยอรมนี
“กลุ่มกิจการร่วมค้า BBS” นำโดยบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS บริษัท การบินกรุงเทพ จำกัด (มหาชน) หรือ BA และบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC
“กลุ่มแกรนด์ คอนซอร์เตียม” นำโดยบริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND บริษัท ไทยแอร์เอเชีย จำกัด (ในเครือ AAV)  บริษัท คริสเตียนีและนีลเส็น (ไทย) จำกัด (มหาชน) หรือ CNT โดยให้ GMR Airport Limited จากอินเดียมาบริหารสนามบินและ China Harbour Engineering Company Limited
จุดน่าสนใจอยู่ที่ “กลุ่มซีพี” และ “กลุ่มบีทีเอส” ที่เพิ่งเข้าชิงโครงการรถไฟความเร็วสูงเชื่อม 3 สนามบินด้วยกันมาแล้ว..แม้ผลแพ้ชนะกันแบบเด็ดขาดยังไม่ออกมา..แต่เชื่อขนมกินได้เลยว่า..กลุ่มซีพี..คงได้ไปชัวร์ ๆ…
นี่จึงเท่ากับว่า “มวยคู่เก่าบนเวทีใหม่” แต่งานนี้ “กลุ่มบีทีเอส” จะมีโอกาสแก้มือ..หรือจะถูก “กลุ่มซีพี” ขยี้แค้น.!! หรือ “กลุ่มแกรนด์” จะกลายเป็นตาอยู่..หยิบชิ้นปลามันนี้ไป..เดี๋ยวคงได้รู้กัน.!!
“ตาอิน” หรือ “ตานา” หรือว่า “ตาอยู่”…!???
…อิอิอิ…